Казан аэропорты юлында булган транспорт һәлакәте кеше үлеменә китергән

	Татарстанның Лаеш районында, “Казан – Оренбург” – “Казан” халыкара аэропорты юлының 6 нчы чакрымында, “Лада Ларгус” 1961 елгы җәяүлене бәрдергән, нәтиҗәдә, ир хастаханәдә җан биргән. Автомобиль рулена утырган 1989 елгы егет хәрәкәт иминлеген тәэмин итәрдәй тизлекне арттырган, ә җәяүле туктап торган автомобиль артыннан кинәт юлга килеп чыккан дигән мәгълүмат бар.	 Шул рәвешле, рульдагы ир кеше юл йөрү кагыйдәләренең 10.1 нче пунктын һәм юлга атлаганы 4.8 нче пунктын бозган дип фаразлана. Бу хакта белешмә ТР буенча ЭЭМның ЮХИДИ идарәсеннән алынды.
  
	---	
Татар-информ

	№ --- | 18.02.2016	


